**HANKELEPINGU MUUTMISE OTSUSE ETTEPANEK 5**

**Lepingu nr ja sõlmimise kuupäev:** 2023-K041, 13.04.2023

**Töövõtja nimi ja registrikood:** Aktsiaselts Merko Ehitus Eesti (12203636) ja KMG Infra OÜ (16638472)

**Lepingu nimetus:** Rail Baltica Ülemiste reisiterminali raudteerajatiste ehitustööd

**Riigihanke viitenumber /RBE hankenumber:** 256827 / 2022H085

**Projekt:** A.001 Ülemiste reisiterminal

**Lisakood:** A.001.21 ja A.001.22

|  |  |
| --- | --- |
| Muudatuse sisu: | 1. Ooteplatvormi sademeveetorustike sademevete ärajuhtimiseks pumpla rajamine koos regulaatorkaevudega (maksumus 107 790,25 eurot, millele lisandub käibemaks).
2. Ruum 518 maanduslati lisamine CCS seadmete tarbeks (maksumus 4 860 eurot, millele lisandub käibemaks).
3. Läänetunneli sissekäigu betoonist tugimüüri kuju muudatus (maksumus 19 081,00 eurot, millele lisandub käibemaks).
4. Kaablikaitsekõride paigaldus videovalvesüsteemi kaablite tarbeks läänetunneli juures (maksumus 4 060,00 eurot, millele lisandub käibemaks).
5. Täiendavad infostendid ooteplatvormile 5/6 (2tk) (maksumus 1 434,00 eurot, millele lisandub käibemaks).
6. Raudteemaa piirdeaia ja põrkepiirde demontaaž (maksumus 28 850 eurot, millele lisandub käibemaks).
 |
| Muudatuse põhjendus: | 1. **Ooteplatvormi sademeveetorustike sademevete ärajuhtimiseks pumpla rajamine koos regulaatorkaevudega.** Hankedokumentatsiooni osana on Töövõtja kohustus välja ehitada ooteplatvormide idapoolsete otsade sademevete ärajuhtimine Suur-Sõjamäe tänavale.

Tööprojekti koostamise raames on ilmnenud asjaolu, et hankedokumentatsiooni osaks olnud sademevete ärajuhtimise lahendust ei olnud võimalik Suur-Sõjamäe tänaval välja ehitada. Põhjuseks on asjaolu, et pärast põhiprojekti koostamist on Utilitas AS rajanud Suur-Sõjamäe tänavale samale kõrgusele ette kaugkütte ja kaugjahutuse magistraaltorustikud. Kuna põhiprojekti järgset lahendust ei olnud võimalik eelneval põhjusel enam rajada, siis tööprojekti koostamise ajal töötatakse välja uus toimiv lahendus.Eeltoodust tulenevalt koostab töövõtja projektlahenduse ning ehitab välja ooteplatvormide ida poolse otsa sademevete ärajuhtimise lahenduse.Täiendada vastavalt eeltoodule Lepingu lisa Tehnilise kirjelduse p 3.1.2.Uue lahenduse puhul kasutatakse samu materjale ning kasutatav tehnoloogia on sama, mis esialgses projektijärgses lahenduses.Projektis ettenähtud lahenduse maksumus (ehk ärajääva töö maksumus on 5 162,65€, töövõtja poolt teostatava lahenduse maksumus on 112 952,90€, seega on muudatustöö väärtus (-5162,65+112 952,90) 107 790,25 eurot, millele lisandub käibemaks.1. **Ruum 518 maanduslati lisamine CCS seadmete tarbeks.** Hankelepingu täitmise käigus on muudetud Rail Baltic projekteerimise alusdokumenti Rail Baltic Design Guideline (RBDG), milles on sätestatud nõue raudtee liiklusjuhtimise (CCS) elektroonikaseadmete maanduspaigaldise väärtusele 2 oomi.

Kuna hankedokumentatsioonis vastav nõue puudus, siis koostab töövõtja projektlahenduse ning ehitab välja nõuetekohase maanduspaigaldise raudtee liiklusjuhtimise elektroonikaseadmetele (CCS).Täiendada vastavalt eeltoodule Lepingu lisa Tehnilise kirjelduse p 3.1.2.Lisatöö maksumus on 4 860,00 eurot, millele lisandub käibemaks.1. **Läänetunneli sissekäigu betoonist tugimüüri kuju muudatus.** Hankelepingu täitmise käigus on muutunud Suur-Sõjamäe tänava äärse läänetunneli sissekäigu betoonist tugimüüri kuju. Põhiprojektijärgses lahenduses oli ettenähtud üks terviklik betoonist tugimüür.

Ülemiste reisiterminali raudteest lõunapoolsete välisalade põhiprojekti lahenduse väljatöötamisel muudeti liikumisteede funktsionaalsust, mille tulemusel nähti ette trepp läbi läänetunneli betoonist tugimüüri. Tulenevalt eeltoodust muudab töövõtja projektlahendust ning näeb ette kaks eraldi betoonist tugimüüri, mis arvestavad lõunapoolsete välisalade põhiprojekti lahenduses ettenähtud trepiga ning ehitab välja uue kujuga läänetunneli betoonist tugimüüri.Täiendada vastavalt eeltoodule Lepingu lisa Tehnilise kirjelduse p 3.1.2.Antud muudatusega muutub ainult läänetunneli sissekäigu betoonist tugimüüri kuju, materjal ja kasutatav tehnoloogia on samad, mis esialgses projektijärgses lahenduses. Projektis ettenähtud lahenduse maksumus (ehk ärajääva töö maksumus) on 2 900 eurot, töövõtja poolt teostatava lahenduse maksumus on 21 981eurot, seega on muudatustöö väärtus (-2 900+21 981,00)19 081 eurot, millele lisandub käibemaks.1. **Kaablikaitsekõride paigaldus videovalvesüsteemi kaablite tarbeks läänetunneli juures**. Tööde teostamise raames on ilmnenud asjaolu, et ehitustehniliselt ning rahaliselt on mõistlik paigaldada osaliselt kaablikõrid Suur-Sõjamäe tn. lillekasti ja tugimüüri vahelisel alal videovalve kaamerate kaablite tarbeks. Kaablikõride hilisem paigaldus eeldab käesoleva hanke tööde osalist lammutamist ja seejärel hiljem uuesti teostamist.

Kuna hankedokumentatsioonis vastav nõue puudus, siis koostab töövõtja projektlahenduse ning ehitab välja nõuetekohaselt videovalve süsteemi kaablikaitsekõrid..Täiendada vastavalt eeltoodule Lepingu lisa Tehnilise kirjelduse p 3.1.2.Lisatöö maksumus on 4 060,00 eurot, millele lisandub käibemaks.1. **Täiendavad infostendid ooteplatvormile 5/6.** Riigihanke alusdokumentides puudus kohustus ajutiste infostendi paigaldamiseks. Eesti Raudtee AS ei väljasta kooskõlastust ooteplatvormi 5/6 kasutusloa väljastamiseks, kui ooteplatvormile ei ole paigaldatud piisavas mahus infostendi. Kohapealsel objekti ülevaatusel nõudis Eesti Raudtee AS kahe täiendava infostendi paigaldamist reisijateabe esitamiseks.

Eeltoodust tulenevalt ja lepingu p 13.4 alusel paigaldab Töövõtja ooteplatvormile 5/6 täiendavad 2 infostendi. Täiendada vastavalt eeltoodule Lepingu lisa Tehnilise kirjelduse p. 3.1.2.Lisatöö maksumus on 1 434,00 eurot, millele lisandub käibemaks.1. **Raudteemaa piirdeaia ja põrkepiirde demontaaž**.

Tellija kohustus Töömaa Töövõtjale üle andma. Töömaal asub raudteemaa piirdeaed koos põrkepiirdega.Riigihanke alusdokumentides puudus Töövõtjal kohustus Töölõik 2 mahus raudtee piirdeaia demontaažitöödeks, kuid see on vältimatult vajalik tööde teostamiseks, kuna vastasel juhul ei ole võimalik ehitustöid vastavalt projektlahendusele teostada. Kuna hankedokumentatsioonis vastav kohustus puudus, siis kooskõlastab Töövõtja piirdeaia demonteerimise kinnistu omanikuga ning demonteerib olemasoleva piirdeaia koos põrkepiirdega.Lisatöö maksumus on 28 850 eurot, millele lisandub käibemaks. |
| Mõju hankelepingu maksumusele: | Sõlmitud hankelepingu maksumus on 44 829 200 eurot, millele lisandub seadusest tulenev käibemaks.Varasemalt on RHS § 123 lg 1 p 1 alusel sõlmitud lepingu muudatus nr 1 väärtusega 44 400,00 eurot, millele lisandub seadusest tulenev käibemaks, lepingu muudatus nr 2 väärtusega 340 596,00 eurot, millele lisandub seadusest tulenev käibemaks,lepingu muudatus nr 3, mille rahaline väärtus on 407 962,58 eurot, millele lisandub seadusest tulenev käibemaks. Muudatuse enda väärtus on 1 428 798,10 eurot.**Käesoleva lepingu muudatus- ja lisatööde maksumus ja väärtus on 166 075,25 eurot.**Käesoleva muudatuse ja varasemalt RHS § 123 lg 1 p 1 alusel sõlmitud muudatuste väärtus kokku on (44 400 + 340 596+1 428 798,1+166 075,25) 1 979 869,35€, mis moodustab **4,42%** sõlmitud hankelepingu esialgsest maksumusest.Lisaks on varasemalt sõlmitud lepingumuudatus RHS § 123 lg 1 p 3 alusel väärtusega 1 142 814,00 eurot, millele lisandub seadusest tulenev käibemaks.Pärast käesoleva muudatuse sõlmimist on **hankelepingu maksumuseks** 44 829 200,00 + 44 400,00 + 340 596,00 + 1 142 814,00 + 407 962,58 + 166 075,25= **46 931 047,83** eurot, millele lisandub seadusest tulenev käibemaks.Käesolev muudatus rahastatakse CEF\_VIII G2.1 vahendidest. |
| Mõju hankelepingu täitmise tähtajale: | Mõju hankelepingu täitmise tähtajale puudub. |
| Muudatuse alus vastavalt RHS-le ja põhjendus: | Käesolevad muudatus- ja lisatööd tehakse RHS § 123 lg 1 p 1 alusel. Riigihangete seaduse § 123 lg 1 p 1 kohaselt on õigus sõlmitud hankelepingut muuta uut riigihanget korraldamata, kui hankelepingu üldist olemust, näiteks hankelepingu eset, ei muudeta ja muudatuse väärtus ei ületa riigihangete seaduse § 14 lõikes 3 või 4 sätestatud piirmäära ning muudatuste väärtus kokku ei ületa 15 protsenti ehitustööde hankelepingu algsest maksumusest. Muudatus- ja lisatööd on vajalikud Lepinguga seatud eesmärkide saavutamiseks ja Töö nõuetekohaseks teostamiseks, et saavutada nõuetekohane esialgu kokkulepitud ehitustööde teostamine.Muudatus- ja lisatöödega ei muudeta Lepingu üldist olemust, kuivõrd Lepingu esemeks oleva töö olemus ei muutu. Muudatuse tulemusena teostab Töövõtja lisatöid seoses Projektis toodud mittesobivate/puudulike lahenduste muutmisega ja tööde teostamise käigus ilmnenud vajalike lisatööde teostamisega. Lepingu eesmärk ja töö olemus jääb samaks. Lisa- ja muudatustööd on aluseks sõlmitud lepingu nõuetekohase ajagraafiku täitmise jaoks. Lisa- ja muudatustööde maksumused on RBE projektijuhi ja omanikujärelelve teenuse osutaja hinnangul vastavuses kehtivate turuhindandega. |
| Vastutav isik:  | Viljo Niit |
| Eelarves arvestatud: | Jah |
| Rahastamisallikas: | CEF\_VIII  |
| CEF tegevuse number: | G2.1 |
| Lepingumuudatuse sõlmimise eeldatav aeg: | 22.07.2025  |
| Nõukogu heakskiit lepingu muutmisele: | Jah |
| Täiendavad asjaolud: |  |

Kooskõlastatud:

|  |  |
| --- | --- |
| Hankeüksuse juht | Liisi Heiskonen*/allkirjastatud digitaalselt/* |
| Vastutav isik  | Viljo Niit*/allkirjastatud digitaalselt/* |
| Finantskontroller | Kärt Peetrimäe */allkirjastatud digitaalselt/* |
| Jurist | Kaidi Sulg*/allkirjastatud digitaalselt/* |